**נספח 1 –בירור ראשוני, "עשה ואל תעשה" ושאלות במקרה של חרם\***

**מה לא לעשות במקרה של חרם?**א. לא לקיים שיח של האשמה ושיפוטיות:

1. לא להאשים את הילד הנפגע באחריות לחרם.
2. לא להגיב בתוקפנות כלפי מארגני החרם, או הוריהם.
3. המלצה להורי הנפגע לא ליצור קשר עם הפוגע או הוריו אלא בתיווך גורם מקצועי, בעת הצורך.

ב. לא להחליט עבור הילד הנפגע כיצד להגיב .  
ג. לא לעודד את הילד הנפגע לתגובה אלימה.  
ד. לא לשפוט ולגנות את מי ששומר על קשר עם הילד המוחרם בסוד (במקום תמיכה בגלוי).

**מה לעשות במקרה של חרם?**

א. לנסות להבין מדוע נוצר החרם ומי עומד מאחוריו (ראה שאלות לבירור)

ב. הבנת מעגלי הפגיעה ומינוי אחראי / מתכלל לכל גורם נפגע (ראה **נספח 2**)

ג. התערבות פרטנית עם הילד הנפגע, הילד הפוגע וההורים (ראה **נספח 3)**  
ד. התערבות מערכתית בכיתה (ובכיתות מקבילות)(ראה **נספחים 3 - 8)**

ה. פניה להורים (עפ"י מעגלי פגיעה ) וכינוס אסיפת הורים לידוע והעברת מסרים להתנהלות מול הילדים.

**שאלות לבירור הנסיבות של החרם:**

\*מידע מקדים: קיימים שני סוגים של פגיעות: ילד מוחרם שאין לו כישורים חברתיים ואינו מודע לכך / גורמים בסביבה יוצרים את החרם והילד הנפגע הוא בעל כישורים חברתיים תקינים.

1. מי הפוגע/ פוגעים שותפים?
2. מי הנפגע? ואם יש הסתרה - מה הסיבות שהילדים מסתירים שהם קורבן החרם?
3. מה המניעים של מארגני החרם?
4. מה המצבים השכיחים להופעת החרם בכיתה? מה הם תמרורי האזהרה למצבים אלה?
5. איך מגבשים את ההורים והילדים לפעולה משותפת?
6. מה קורה ברשתות החברתיות?

**חשוב לזכור**:

1. חרם הוא אירוע מאד פוגעני, קשה, כמו חוויה של רצון למות. יש להעביר לילד הנפגע את המסר שהוא לא אשם בחרם.
2. יש לתמוך בנפגע ולהבהיר לו כי החרם לא ימשך לעד וכי הצוות החינוכי מטפל בנושא, להזמין אותו לפנות ולבקש עזרה ממבוגר מיטיב, ולסייע לו לגייס כוחות לטובתו מקרב תלמידים אחרים **(ר' נספח 4 - נוהל אא"א**).
3. **חשוב לקיים בכיתה פעילות מניעתית בה יתקיים הסבר מנגנון החרם לילדים** (ר' **נספח 7** מנגנון החרם), על מנת לגדוע ניצנים של חרם ו/או למנוע הישנות במקרה שהחרם כבר קיים.

**פגיעות ברשת** –

במקרה של פגיעות ברשת החברתית ניתן לפנות לסיוע לאחד הגורמים הבאים:

1. "כפתור אדום" – איש מקצוע המסייע בנושא חרם ברשתות חברתיות
2. מוקד 105 – המערך הלאומי להגנה על ילדים ונוער ברשת
3. איגוד האינטרנט הישראלי, הקו הפתוח לפגיעות באינטרנט 03-97009011 או 054-8858911 (בוואטסאפ)

**חשוב להיעזר בחוזר מנכ"ל: אקלים חינוכי מיטבי והתמודדות מוסדות חינוך עם אירועי אלימות וסיכון**, 2015.

\*נלקח מלקט מאמרים של יעל אברהם, פסיכולוגית חינוכית, ואתר האינטרנט של המרכז לטכנולוגיה חינוכית (מטח) "בין הצלצולים" <http://www.itu.cet.ac.il>